लापता छात्र का चौथे दिन भी सुराग नहीं
मदनगंज-किशनगढ़| राजहंसकॉलोनी क्षेत्र में कोचिंग क्लास से लौटने के बाद गायब छात्र का पुलिस चौथे दिन भी पता नहीं लगा पाई। चौंकाने वाली बात ये है कि पिछले तीन दिनों में सबसे ज्यादा अभिषेक के गायब होने की सूचना व्हाट्सएप, फेसबुक पर वायरल शेयर की जा रही है। राजपूत समाज से लेकर सभी समाज लगातार सोशल साइट्स पर अभिषेक की फोटो, संदेश और पिता-चाचा के नंबर डालकर लौट आने की अपील कर रहे है। लेकिन अब तक अभिषेक की कोई खबर नहीं है। शनिवार को राजपूत समाज के लोग एकत्रित होकर मदनगंज थाने पहुंचे और अभिषेक को ढंूढकर लाने की मांग की। परिजनों के अनुसार अभिषेक के जयपुर में होने की संभावनाएं जताई जा रही है। परिजनों को आशंका है कि उसका अपहरण नहीं बल्कि वह डर के मारे यहां से गया है। अब परिजन डांटेंगे इस भय के कारण वापस नहीं रहा। इसी वजह से परिजन अभिषेक के आने की अपील कर रहे है। अभिषेक के पिता नरेंद्र सिंह ने बताया कि लापता होने के एक दिन पहले कम नंबर आने पर अभिषेक की मां स्कूल जाकर आई थी। शायद इस भय के कारण भी वह जा सकता है। मालूम हो कि मदनगंज थाना पुलिस में मझेला रोड भैरव नगर निवासी नरेंद्र सिंह का 15 वर्षीय पुत्र अभिषेक राठौड़ रोजाना की तरह वह सुबह राजहंस कॉलोनी क्षेत्र में कोचिंग कक्षा में पढ़ने के लिए स्कूटी लेकर निकला था। दोपहर 2.30 बजे अभिषेक कोचिंग पढ़कर निकला लेकिन वापस घर नहीं लौटा।
मदनगंज थाना पहुंचे लापता छात्र अभिषेक के रिश्तेदार।
hin_Deva hin_Deva bho_Deva